Louis Paul Boon
Store norske leksikon,Språk og litteratur,Litteratur i verden,Europa,Belgias nederlandskspråklige litteratur
Louis Paul Boon var en belgisk, nederlandskspråklig forfatter. Med sine nyrealistiske romaner fra flamsk proletarmiljø fornyet Boon den sosiale romanen.
Etter debutromanen De voorstad groeit (1943, Forstaden vokser) kom flere romaner om klassekamp og anarkisme. I Mijn kleine oorlog (1946, Min lille krig) skildres krigens vanvidd, og i Menuet (1955) det moderne samfunnets vei mot undergangen. De Kapellekensbaan (1953, norsk oversettelse Kapellveien, 1976) er en roman om sosialismens historie. Les mer i Store norske leksikon Belgias litteratur arbeiderlitteratur